સ્થાનિક લેવલે શેરબજારને અસર કરે તેવાં નેગેટિવ પરિબળોનો અભાવ છે, પરંતુ વૈશ્વિક મોરચે ઉત્તર કોરિયાને લઇને હજુ પણ ચિંતા પ્રવર્તી રહી છે. માહોલ જોતાં ગમે ત્યારે અમેરિકા અને ઉત્તર કોરિયા વચ્ચે છમકલું થઇ જવાની ભીતિ છે અને તેની વૈશ્વિક અને સ્થાનિક શેરબજાર ઉપર પણ અસર પીડ શકે છે. આગામી મંગળવા અને બુધવાર એમ બે દિવસ એફઓએમસીની બેઠક છે. એ જ પ્રમાણે એપ્રિલ મહિનાના સેલ્સ ડેટા પણ આવનાર છે. બજારની નજર તેના ઉપર મંડાયેલી રહેશે. બજારના જાણકારોના જણાવ્યા પ્રમાણે આગામી સપ્તાહે નિફ્ટી નીચે ૯,૨૭૦-૯,૨૫૦, જ્યારે ઉપરમાં ૯,૩૨૦-૯,૩૪૫ની રેન્જમાં જોવાઇ શકે છે.